**Panamá Oeste** é unha das dez provincias de Panamá, creada o 1 de xaneiro de 2014 a partir de territorios segregados da provincia de Panamá situados ao oeste da canle de Panamá. Está conformado por 5 distritos: Arraiján, Capira, Chame, La Chorrera e San Carlos. A súa capital é La Chorrera. Limita ao norte coa provincia de Colón, ao sur co océano Pacífico; ao leste coa provincia de Panamá e ao oeste coa provincia de Coclé.

Historia
--------

A provincia de Panamá Oeste foi creada mediante a Lei 119 do 30 de decembro de 2013, a cal converteu a antiga rexión da provincia de Panamá nunha nova provincia, a provincia de Panamá Oeste. Empezou a funcionar formalmente o 1 de xaneiro de 2014.

Para o establecemento dos símbolos representativos da provincia, en 2015, realizouse un estudo por parte dunha comisión técnica, e por medio dun concurso, escolleuse o deseño de Olivares Becerra para a bandeira da nova provincia, e para o deseño do escudo escolleu o deseño de David Isai Tiffer Rangel. A bandeira estaría composta polas cores verde, amarela e branca, acompañadas de 5 estrelas que representan os 5 distritos da provincia, o escudo estaría composto de catro cuadrantes, cun lema no seu centro que di *"Traballar xuntos polo progreso"*. Ambos os símbolos foron finalmente presentados polo gobernador da provincia de Panamá Oeste Javier Herrera.

### Listaxe de Gobernadores

* Javier Herrera (2014 - 2019)
* Nora Escala (2019 - 2020)
* Sindy Smith (2020 - Presente)

Xeografía
---------

### Aspecto físico

Mapa físico de Panamá Oeste.
A provincia de Panamá Oeste está situada na costa do océano Pacífico, á beira occidental da canle de Panamá. A máxima altitude é o Cerro Trinidad (1300 msnm).

### Áreas protexidas

Panamá Oeste ten unha área protexida, o parque nacional Altos de Campana, que se atopa no distrito de Capira e conta cunha superficie de 4.925 hectáreas. Campana foi fundado en 1966 como o primeiro parque nacional de Panamá.

Organización administrativa
---------------------------

A provincia de Panamá Oeste está dividida en cinco distritos que á súa vez están divididos en correxementos:

**Distritos y corregimientos de Panamá Oeste**| Distritos | Correxementos | Cabeceira de distrito |
| --- | --- | --- |
| Arraiján | Arraiján, Burunga, Cerro Silvestre, Juan Demóstenes Arosemena, Nuevo Emperador, Santa Clara, Veracruz, Vista Alegre | Arraiján |
| Capira | Capira, Caimito, Campana, Cermeño, Cirí de Los Sotos, Cirí Grande, El Cacao, La Trinidad, Las Ollas Arriba, Lídice, Villa Carmen, Villa Rosario, Santa Rosa | Capira |
| Chame | Chame, Bejuco, Buenos Aires, Cabuya, Chicá, El Líbano, Las Lajas, Nueva Gorgona, Punta Chame, Sajalices e Sorá | Chame |
| La Chorrera | Barrio Balboa, Barrio Colón, Amador, Arosemena, El Arado, El Coco, Feuillet, Guadalupe, Herrera, Hurtado, Iturralde, La Represa, Los Díaz, Mendoza, Obaldía, Playa Leona, Puerto Caimito, Santa Rita | Barrio Balboa |
| San Carlos | San Carlos, El Espino, El Higo, Guayabito, La Ermida, La Laguna, Las Uvas, Los Llanitos, San José | San Carlos |
|

Demografía
----------

De acordo coa Contraloría Xeral da República, en 1990, Arraiján tiña unha poboación de 61,849 habitantes, 20 anos despois, a mesma incrementouse a 220,779; La Chorrera rexistrou, en 1990, un total de 89,780 residentes, e en 2010 a cifra creceu a 161,470; Capira tiña unha poboación de 28,303 habitantes, a cal aumentou en 10,300 dúas décadas despois. Pola súa banda, Chame tiña unha poboación, en 1990, de 15,152 residentes, e en 2010 empadroáronse nese distrito 24,471 persoas, mentres que en San Carlos foron censados 12,443 moradores en 1990, cifra que en 2010 subiu a 18,920. A poboación xeral nos cinco distritos do oeste desde 1990 até 2010 aumentou de 207,527 en 1990 a 464,038 habitantes, cifra que segundo a mesma Contraloría, no 2014, era de 510,489 habitantes.

Economía
--------

A agricultura, a gandaría e a pesca son as actividades primarias máis importantes na provincia. Adicionalmente, nas localidades de Veracruz, Puerto Caimito e Vacamonte, onde se sitúa un porto, hai grande actividade pesqueira. En Chorrera, hai unha industria ben desenvolvida, enfocada na produción de piña.

Aeroporto Internacional Panamá Pacífico.
En Arraiján encóntranse a Zona Marítima de Petróleo e a Zona Libre de Howard (Panamá Pacífico) que é un importante polo industrial e comercial internacional. Esta zona tamén conta co Aeroporto Internacional Panamá Pacífico. Adicionalmente, as localidades de Arraiján, Vista Alegre, La Chorrera e Capira tiveron un auxe económico coa apertura de centros comerciais, supermercados, almacéns, restaurantes e bancos, que responden ao crecemento demográfico destas localidades como cidades dormitorio da capital.

En Veracruz, Chame e San Carlos desenvólvese a industria turística, con diversos hoteis de praia. En Capira e Chame, desenvólvese o turismo ecolóxico, sobre todo nas zonas montañosas do parque nacional Campana.

Notas
-----

1. 1 2 3  Gaceta Oficial de Panamá (30 de decembro de 2013). "Ley Nº119 del 30 de diciembre de 2013: Que crea la provincia de Panamá Oeste, segregada de la provincia de Panamá." (PDF). Consultado o 31 de decembro de 2013.
2. ↑  "Panamá Oeste ya tiene bandera y escudo provincial" (en castelán). Arquivado dende o orixinal o 16 de outubro de 2021. Consultado o 2020-10-15.
3. ↑  "Ministro Henríquez juramenta al nuevo Gobernador de la Décima Provincia". Archived from the original on 09 de outubro de 2016. Consultado o 16 de outubro de 2021.
4. ↑  "PANAMÁ OESTE TIENE SU NUEVA GOBERNADORA". Archived from the original on 18 de abril de 2022. Consultado o 16 de outubro de 2021.
5. ↑  "Campana National Park" (en inglés). Panamatours. Arquivado dende o orixinal o 21 de febreiro de 2020. Consultado o 1 de novembro de 2012.
6. ↑

|  |  |
| --- | --- |
| Control de autoridades | 
* Wd: Q16250688
* OSM: 5740664

 |